আবদুল্লাহ ইবনুল জুবায়ের
আবদুল্লাহ ইবনুল জুবায়ের (আরবি: عبد الله بن الزبير ‘Abdallāh ibn az-Zubayr; ৬২৪–৬৯২) ছিলেন একজন সাহাবি। তার বাবা ছিলেন সাহাবি জুবায়ের ইবনুল আওয়াম ও মা ছিলেন প্রথম খলিফা আবু বকরের কন্যা আসমা বিনতে আবি বকর। মুহাম্মদ এর স্ত্রী আয়েশা তার খালা ছিলেন। আবদুল্লাহ ইবনুল জুবায়ের ছিলেন হিজরতের পর মদিনায় জন্মগ্রহণকারী প্রথম মুসলিম। মুসলিম অভিজাতদের মধ্যে তিনি সবচেয়ে বিশিষ্ট প্রতিনিধি ছিলেন।তার বংশতালিকা এইরূপ : আব্দুল্লাহ ইবনে যুবায়ের ইবনে আওয়াম ইবনে খুওয়াইলিদ ইবনে আসাদ ইবনে আব্দুল উযযা ইবনে কুসাই৷ আবদুল্লাহ ইবনুল জুবায়ের উমাইয়া খিলাফতের বিরুদ্ধে একটি বিদ্রোহে নেতৃত্ব দেন। কিন্তু তিনি পরাজিত হন ও সেনাপতি হাজ্জাজ বিন ইউসুফের মক্কা অবরোধের পর মক্কায় তাকে হত্যা করা হয়।